CELEX: 62008CN0535
Language: lt
Date: 2008-12-03 00:00:00
Title: Byla C-535/08 2008 m. gruodžio 3 d. Tribunale Amministrativo Regionale per la Sicilia (Italija) pateiktas prašymas priimti prejudicinį sprendimą byloje Maria Catena Rita Pignataro prieš Ufficio Centrale Circoscrizionale c/o Tribunale di Catania ir kt.

7.2.2009   
            
            
               LT
            
            
               Europos Sąjungos oficialusis leidinys
            
            
               C 32/22
            
         2008 m. gruodžio 3 d.Tribunale Amministrativo Regionale per la Sicilia (Italija) pateiktas prašymas priimti prejudicinį sprendimą byloje Maria Catena Rita Pignataro prieš Ufficio Centrale Circoscrizionale c/o Tribunale di Catania ir kt.
   
   (Byla C-535/08)
   (2009/C 32/38)
   Proceso kalba: italų
   Prašymą priimti prejudicinį sprendimą pateikęs teismas
   Tribunale Amministrativo Regionale per la Sicilia
   Šalys pagrindinėje byloje
   
      Ieškovė: Maria Catena Rita Pignataro
   Atsakovai: Ufficio Centrale Circoscrizionale c/o Tribunale di Catania ir kt.
   Prejudiciniai klausimai
   
               1.
            
            
               Ar ES sutarties 6 straipsnis, Europos žmogaus teisių ir pagrindinių laisvių apsaugos konvencijos (EŽTK), kuri į nacionalinę teisės sistemą buvo perkelta 1955 m. Įstatymu Nr. 848, Pirmojo papildomo protokolo 3 straipsnis, EŽTK Protokolo Nr. 4 2 straipsnis ir Tarptautinio civilinių ir politinių teisių pakto, kuris į nacionalinę teisės sistemą buvo perkeltas 1977 m. Įstatymu Nr. 881, 25 straipsnis turi būti aiškinama kaip draudžiantys regioninius teisės nuostatas, tokias kaip įtvirtintos, pavyzdžiui, Sicilijos regiono 1951 m. Įstatymo Nr. 29 1c straipsnyje, 14a straipsnio tryliktos pastraipos c punkte, 15 straipsnio trečios pastraipos d punkte, 16a straipsnio septintos pastraipos a punkte ir 17b straipsnio ketvirtos pastraipos b ir c punktuose, kurios draudžia piliečiui dalyvauti Assemblea Ragionale Siciliana rinkimuose, jei jis kandidatūros pateikimo metu nuolat negyvena Sicilijoje?
            
         
               2.
            
            
               Ar EB 17 ir 18 straipsniai (buvęs EB sutarties 8A straipsnis) draudžia 3.1 punkte nurodytas nacionalinės teisės nuostatas, ar vis dėlto jas leidžia?